शहर की खराब सड़कों और ट्रैफिक व्यवस्था पर भी सीएम चिंतित दिखे. उन्होंने कहा कि बरसात खत्म हो रही है, शहर की सभी सड़कें ठीक करा ली जाए. विजयदशमी, दीपावली, देव दीपावली और प्रवासी भारतीय सम्मेलन के दौरान उन्होंने शहर में सड़क, सीवर, लाइटिंग, पेयजल, साफ-सफाई आदि की व्यवस्था दुरुस्त रखने के निर्देश दिए. सीएम ने कहा कि देश-विदेश के पर्यटकों को शहर में बेहतर सुविधाएं देने पर फोकस किया जाए. प्राथमिक स्कूलों में साफ-सफाई और दवा के छिड़काव पर भी उन्होंने जोर दिया. कानून-व्यवस्था के बिंदु पर भी सीएम ने अतिरिक्त चौकसी बरतने को कहा. बोले कि शहर में रूट मार्च बढ़ाया जाए और शाम के समय फोर्स थाने और चौकियों के बजाय सड़कों पर नजर आए.